Document ID: 32008R1312

KOMISJONI MÄÄRUS (EÜ) nr 1312/2008,
19. detsember 2008,
millega määratakse kindlaks riisi töötlemise eri etappide ümberarvestuskursid, töötlemiskulud ja kõrvalsaaduste väärtus
(kodifitseeritud versioon)
EUROOPA ÜHENDUSTE KOMISJON,
võttes arvesse Euroopa Majandusühenduse asutamislepingut,
võttes arvesse nõukogu 22. oktoobri 2007. aasta määrust (EÜ) nr 1234/2007 millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 5 kolmandat lõiku koostoimes artikliga 4,
ning arvestades, et:
(1)
Komisjoni 21. augusti 1967. aasta määrust (EMÜ) nr 467/67, millega määratakse kindlaks riisi töötlemise eri etappide ümberarvestuskursid, töötlemiskulud ja kõrvalsaaduste väärtus (2) on korduvalt oluliselt muudetud. (3) Selguse ja otstarbekuse huvides tuleks kõnealune määrus kodifitseerida.
(2)
Määruse (EÜ) nr 1234/2007 artikli 5 kolmandas lõigus on ette nähtud, et komisjon võib kindlaks määrata ümberarvestuskursside, töötlemiskulude ja kõrvalsaaduste väärtuse, mida tuleb arvesse võtta määruse kohaldamisel riisi töötlemise eri etappide (koorimata, kooritud, poolkroovitud või kroovitud riis) maksumuste ja koguste ümberarvestamiseks.
(3)
Selleks tuleks arvesse võtta ühenduse tehniliselt kõige paremini varustatud käitistelt saadud teavet.
(4)
käesolevas määruses sätestatud meetmed on kooskõlas põllumajandusturgude ühise korralduse komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
1. Kooritud riisi ja koorimata riisi vaheline ümberarvestuskurss on järgmine:
Kooritud riis
Koorimata riis
1
1,25
2. Kooritud riisi ja kroovitud riisi vaheline ümberarvestuskurss on järgmine:
Kooritud riis
Kroovitud riis
Ümarateraline riis
1
0,775
Keskmiseteraline või pikateraline riis
1
0,69
3. Kroovitud riisi ja poolkroovitud riisi vaheline ümberarvestuskurss on järgmine:
Kroovitud riis
Poolkroovitud riis
Ümarateraline riis
1
1,065
Keskmiseteraline või pikateraline riis
1
1,072
Artikkel 2
1. Töötlemiskulud, mida võetakse arvesse koorimata riisi ümberarvestamisel kooritud riisiks, on 47,13 eurot ühe tonni koorimata riisi kohta.
2. Töötlemiskulud, mida võetakse arvesse kooritud riisi ümberarvestamisel kroovitud riisiks, on 47,13 eurot ühe tonni kooritud riisi kohta.
3. Poolkroovitud riisi ümberarvestamisel kroovitud riisiks töötlemiskulusid arvesse ei võeta.
Artikkel 3
1. Koorimata riisi kooritud riisiks töötlemisel saadud kõrvalsaaduste väärtus võrdub nulliga.
2. Kooritud riisi kroovitud riisiks töötlemisel saadud kõrvalsaaduste väärtus on:
a)
41,00 EUR tonni kooritud ümarateralise riisi kohta;
b)
52,00 EUR tonni kooritud keskmiseteraline või pikateraline riis kohta.
3. Poolkroovitud riisi kroovitud riisiks töötlemisel saadud kõrvalsaaduste väärtus on:
a)
12,62 EUR tooni poolkroovitud ümarateralise riisi kohta;
b)
14,05 EUR tonni poolkroovitud keskmiseteraline või pikateraline riis kohta.
Artikkel 4
Kooritud riisi koguse väärtus arvestatakse ümber teises töötlemisetapis riisi niisama suure koguse väärtuseks 3 % purustatud riisi sisaldava kooritud riisi alusel. Kui kooritud riis sisaldab purustatud riisi rohkem kui 3 %, toimub ümberarvestamine pärast seda, kui on korrigeeritud väärtus 110 eurot purustatud riisi tonni kohta.
Poolkroovitud või kroovitud riisi koguse väärtus arvestatakse ümber teises töötlemisetapis riisi niisama suure koguse väärtuseks purustatud riisi mittesisaldava poolkroovitud või kroovitud riisi alusel. Kui mis tahes kroovitud või poolkroovitud riis sisaldab purustatud riisi, toimub ümberarvestamine pärast seda, kui on korrigeeritud väärtus 150 eurot purustatud riisi tonni kohta.
Esimeses ja teises lõigus sätestatud kohandusi ei kohaldata, kui ekspordimaksude ja -toetuste kindlaksmääramisel arvesse võetavad kooritud riisi hinnad ja kroovitud või poolkroovitud riisi hinnad on alla:
-
110 eurot ühe tonni kooritud riisi kohta,
-
150 eurot ühe tonni poolkroovitud või kroovitud riisi kohta.
Artikkel 5
1. Kooritud riisi koguse väärtuse ümberarvestamiseks koorimata riisi sama koguse väärtuseks:
-
jagatakse ümberarvestatav väärtus artikli 1 lõikes 1 kindlaks määratud koorimata riisi kursiga ja
-
lahutatakse saadud summast artikli 2 lõikes 1 kindlaks määratud töötlemiskulud.
Koorimata riisi koguse väärtuse ümberarvestamiseks kooritud riisi sama koguse väärtuseks:
-
lisatakse ümberarvestatavale väärtusele artikli 2 lõikes 1 kindlaks määratud töötlemiskulud ja
-
korrutatakse saadud summa artikli 1 lõikes 1 kindlaks määratud koorimata riisi kursiga.
2. Kooritud riisi koguse väärtuse ümberarvestamiseks kroovitud riisi sama koguse väärtuseks:
-
lisatakse ümberarvestatavale väärtusele artikli 2 lõikes 2 kindlaks määratud töötlemiskulud,
-
lahutatakse ümberarvestatavast väärtusest artikli 3 lõikes 2 kindlaks määratud kõrvalsaaduste väärtus ja
-
jagatakse saadud summa artikli 1 lõikes 2 kindlaks määratud kroovitud riisi kursiga.
Kroovitud riisi koguse väärtuse ümberarvestamiseks kooritud riisi sama koguse väärtuseks:
-
korrutatakse ümberarvestatava väärtus artikli 1 lõikes 2 kindlaks määratud kroovitud riisi kursiga,
-
lahutatakse saadud summast artikli 2 lõikes 2 kindlaks määratud töötlemiskulud ja
-
lisatakse saadud summale artikli 3 lõikes 2 kindlaks määratud kõrvalsaaduste väärtus.
3. Kroovitud riisi koguse väärtuse ümberarvestamiseks poolkroovitud riisi sama koguse väärtuseks:
-
jagatakse ümberarvestatav väärtus artikli 1 lõikes 3 kindlaks määratud poolkroovitud riisi kursiga ja
-
lisatakse saadud summale artikli 3 lõikes 3 kindlaks määratud kõrvalsaaduste väärtus.
Poolkroovitud riisi koguse väärtuse ümberarvestamiseks kroovitud riisi sama koguse väärtuseks:
-
lahutatakse ümberarvestatavast väärtusest artikli 3 lõikes 3 kindlaks määratud kõrvalsaaduste väärtus ja
-
korrutatakse saadud summa artikli 1 lõikes 3 kindlaks määratud kõnealuse poolkroovitud riisi kursiga.
Artikkel 6
1. Kooritud riisi koguse ümberarvestamiseks koorimata riisi või kroovitud riisi vastavaks koguseks korrutatakse ümberarvestatav kogus olenevalt asjaoludest kas artikli 1 lõikes 1 kindlaks määratud koorimata riisi kursi või artikli 1 lõikes 2 kindlaks määratud kroovitud riisi kursiga.
Koorimata riisi või kroovitud riisi koguse ümberarvestamiseks kooritud riisi vastavaks koguseks jagatakse ümberarvestatav kogus olenevalt asjaoludest kas artikli 1 lõikes 1 kindlaks määratud koorimata riisi kursi või artikli 1 lõikes 2 kindlaks määratud kroovitud riisi kursiga.
2. Kroovitud riisi koguse ümberarvestamiseks poolkroovitud riisi vastavaks koguseks korrutatakse ümberarvestatav kogus artikli 1 lõikes 3 kindlaks määratud poolkroovitud riisi kursiga.
Poolkroovitud riisi koguse ümberarvestamiseks kroovitud riisi vastavaks koguseks jagatakse ümberarvestatav kogus artikli 1 lõikes 3 kindlaks määratud poolkroovitud riisi kursiga.
Artikkel 7
Määrus (EMÜ) nr 467/67 tunnistatakse kehtetuks.
Viiteid kehtetuks tunnistatud määrusele käsitatakse viidetena käesolevale määrusele kooskõlas II lisas esitatud vastavustabeliga.
Artikkel 8
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõigis liikmesriikides.
Brüssel, 19. detsember 2008

Labels: 4
17
3
6
15